Javanese - Jiwa Kitab Suci Soul Scriptures Matius 11:28-30 Hé, para wong kang kesayahan lan kamomotan, padha mrénéa, Aku bakal gawé ayemmu. 29 Pasanganku padha tampanana ing pundhakmu lan padha nggegurua marang Aku, awit Aku iki alus lan lembah-manah, satemah kowé bakal padha oleh ayeming nyawamu. 30 Amarga pasanganku iku kapénak lan momotanku iku entheng. Purwaning Dumadi 2:7 nalika samana Sang Yehuwah tumuli akarya manungsa, kang kinarya lebuning bumi, iku ing bolonganing irunge disebuli ambekaning urip; mangkono manungsa dadi titah kang urip. Purwaning Dumadi 34:2,3,8 Bareng kapirsan Sang Sikhem putrane Sang Prabu Hemor, wong agung Hewi, raja negara kono, tumuli diplajengake lan ditunggil sare nganggo dirodapeksa. 3 Nanging Sang Sikhem banget kayungyune marang Dina, anake Yakub; sarta kasmaran banget marang bocah wadon mau, mulane tansah dibujuk sarana tembung manis. 8 Sang Prabu Hemor banjur rerembagan karo Yakub lan anak-anake: "Anak kula Sikhem punika sanget anggenipun kasmaran dhateng ingkang putra, mugi panjenengan paringaken supados dados semahipun, Wilangan 21:4 Sawuse mangkono banjur padha budhal saka ing gunung Hor, metu ing dalan penere sagara Teberau, arep ngubengi tanah Edom; ana ing dalan bangsa mau wus ora bisa sabar maneh, Pangandharing Toret 4:29 Bareng ana ing kana kowe lagi padha nggoleki Pangeran Yehuwah, Gusti Yehuwahmu, lan iya bakal ketemu, anggere anggonmu nggoleki kanthi gumolonging ati lan gumolonging nyawamu. Para Hakim 16:16 Wasana bareng sadina-dina dipetel-petelake lan digubel dening Dhelila, temah ora bisa ngampah panggalihe maneh, lan rumaos kaya pecat-pecata nyawane. 1 Samuel 18:1 Bareng wus rampung anggone Dawud munjuk marang Sang Prabu Saul, galihe Pangeran Yonatan cumanthel marang Dawud lan Pangeran Yonatan nresnani Dawud prasasat marang sarirane piyambak. 1 Para Raja 1:29 Sang Nata nuli supaos pangandikane: "Demi Pangeran Yehuwah kang gesang, kang wus ngluwari nyawaku saka ing sakehing karubedan, 2 Para Raja 4:27 Bareng wis tekan ing gunung, tumuli nyekel sampeyane abdining Yehuwah, nanging banjur dicedhaki Gehazi arep diundurake. Nanging abdining Yehuwah tumuli ngandika: "Cikben ta, atine lagi sedhih! Pangeran Yehuwah damel wados bab iki tumrap aku, aku ora diparingi sumurup." Ayub 7:11 Milanipun kawula boten badhe mekak cangkem kawula, kawula badhe matur ing salebeting karibedanipun nyawa kawula, saha badhe sesambat salebeting pait-getir ingkang wonten ing manah kawula.
Ayub 14:22 Namung badanipun ingkang njalari piyambakipun nandhang perih, saha margi saking piyambakipun piyambak, nyawanipun nandhang sedhih. Ayub 19:2 "Nganti pira lawase anggonmu padha nglarakake atiku lan ngremuk aku kalawan tetembungan? Ayub 27:2 "Demi Yehuwah kang ora paring kaadilan marang aku lan demi Kang Mahakuwasa kang nandukake pait-getir marang nyawaku, Ayub 30:25 Aku rak iya nangis marga saka anane wong kang karupekan? Atiku rak susah marga saka sumurup wong miskin? Masmur 6:3,4(4,5) lan nyawa kawula sanget kaget. Dene Paduka, dhuh Yehuwah, taksih sapinten dangunipun? 4(5) Dhuh Yehuwah, Paduka mugi karsaa wangsul, karsaa ngentas nyawa kawula, mugi karsaa ngluwari kawula awit saking sih-kadarman Paduka. Masmur 7:1,2(1-3) Kidung pasambat anggitane Sang Prabu Dawud, kang dikidungake konjuk marang Sang Yehuwah, marga saka tembunge Kusy, wong Benyamin. (2) Dhuh Yehuwah, Gusti kawula, Paduka ingkang kawula suwuni pangayoman, mugi karsaa ngluwari kawula saking sakathahipun tiyang ingkang ngoyak-oyak kawula, kawula mugi Paduka luwari, 2(3) supados sampun ngantos nubruk kawula kadosdene singa, sarta nyered kawula, saha boten wonten ingkang nguwalaken. Masmur 17:13 Dhuh Yehuwah mugi karsaa jumeneng, karsaa methukaken tiyang-tiyang wau saha Paduka rebahaken, Paduka mugi karsaa ngluwari kawula saking tiyang duraka klayan pedhang Paduka. Masmur 23:3 nyawaku diayemake, sarta dituntun ing dalaning kabeneran marga saka asmane. Masmur 25:20 Nyawa kawula mugi Paduka reksa saha mugi karsaa ngluwari kawula, sampun ngantos kawula manggih kawirangan, awit kawula ngayom dhumateng Paduka. Masmur 33:19 supaya nyawane kauwalake saka ing pati, sarta padha diuripi ing mangsa paceklik. Masmur 34:22(23) Pangeran Yehuwah ngluwari nyawane para abdine, sarta sakehing wong kang pracaya marang Panjenengane ora bakal kaukum. Masmur 35:12,13 Kasaenan kawula dipun wales piawon, temah nyawa kawula dados pepes. 13 Ewadene menggah kawula, nalika tiyang punika sami sakit, kawula mangangge bagor, kawula nyiksa badan kawula kaliyan siyam, tuwin pandonga kawula thukul malih wonten ing manah kawula, Masmur 41:4 Mungguh aku, aturku mangkene: "Dhuh Yehuwah kawula mugi Paduka welasi, kawula mugi Paduka sarasaken, amargi anggen kawula damel dosa punika dhumateng Paduka." Masmur 42:5(6),11(12) Dhuh nyawaku, yagene kok tumungkul, lan ngolang- ngaling ana ing jeroku? Ngarep-arepa marang Yehuwah, awit Panjenengane bakal dakpuji, Panjenengane kang dadi Pitulunganku lan
Yehuwahku! 11(12) Dhuh nyawaku, yagene kok tumungkul? Yagene kok ngolang-ngaling ana ing jeroku? Ngarep-arepa marang Gusti Yehuwah! Awit Panjenengane dakpuji maneh, Panjenengane kang dadi Pitulunganku lan Yehuwahku! (Masmur 42:6,11; 43:5) Masmur 56:13(14) Amargi Paduka sampun ngluwari nyawa kawula saking pejah, malah njagi suku kawula, satemah boten kesandhung; mila kawula saged lumampah wonten ing ngarsanipun Gusti Yehuwah, ing pepadhanging gesang. Masmur 69:10(11) Kawula ngrisak badan kawula sarana siyam, nanging punika ugi dados cacad tumrap kawula; Masmur 69:18 Mugi karsaa ngrawuhi kawula saha nebus kawula. Kawula mugi Paduka luwari margi saking satru-satru kawula. Masmur 86:13 amargi agung sih-susetya Paduka dhumateng kawula, saha nyawa kawula sampun Paduka luwari saking jagading tiyang pejah ingkang lebet piyambak. Masmur 97:10 He wong kang padha tresna marang Sang Yehuwah padha sengita marang piala! Panjenengane kang ngreksa nyawane para wong kang kinasihan, bakal ngluwari wong-wong iku saka ing tangane para wong duraka. Masmur 107:9 awitdene Pangeran karsa maregi nyawane wong kang kasatan, sarta nyawa kang kaluwen kawaregan ing kabecikan. Masmur 116:4 Nanging aku nyebut asmaning Pangeran Yehuwah: "Dhuh Yehuwah, Paduka mugi kersaa ngluwari kawula." Masmur 116:8 Inggih, Paduka sampun ngluwari kawula saking pejah, lan mripat kawula saking luh, tuwin suku kawula saking sesandhungan. Masmur 119:28 Nyawa kawula nangis margi saking sedhih, Paduka mugi karsaa ngiyataken miturut pangandika Paduka; Masmur 120:2 "Dhuh Yehuwah, Paduka mugi karsaa nguwalaken kawula saking lambe ingkang cidra, saking ilat ingkang dora-cara." Masmur 121:7 Kowe bakal direksa dening Sang Yehuwah, tumrap ing sakehing bilai; nyawamu direksa. Masmur 124:7 Nyawa kita padha bisa oncat kaya manuk, kang oncat saka jirete wong mikat, rantas jirete, kita nuli oncat. Masmur 138:3 Sareng kawula sesambat, Paduka lajeng nyembadani kawula, Paduka mewahi kasantosan wonten ing manah kawula. Wulang Bebasan 6:32 Sing sapa laku jina iku tanpa budi, kang nindakake mangkono iku ngrusak awake dhewe. Wulang Bebasan 22:25 supaya kowe aja nganti kulina marang pari-polahe, lan marang jiret kanggo awakmu dhewe. Yeremia 20:13 Ngidunga kagem Sang Yehuwah, ngaturna pamuji marang Sang Yehuwah! Amarga Panjenengane wus ngluwari nyawane wong miskin saka ing tangane wong kang nandukake piala.
Yeremia 31:25 Amarga Ingsun bakal damel segere wong kang sayah, lan wong kang ngenes bakal Sunwaregi." Yeheskiel 13:20,21 Awit saka iku mangkene pangandikane Pangeran Yehuwah: Ingsun bakal nglawan tali jimatira, kang sira anggo njiret nyawaning wong, bakal Sunrebat saka ing tanganira tuwin wong-wong kang padha sira cekel iku bakal Suneculake kaya manuk. 21 Kudhungira bakal Sunsuwek-suwek lan bakal nguwalake umatingSun saka ing tanganira sarta iku padha ora bakal dadi memangsanira maneh ana ing tanganira. Sira banjur padha sumurup, manawa Ingsun iki Yehuwah. Mateus 10:28 Sing sapa ora manggul salibe lan ngetut-buri marang Aku, iku ora pantes tumraping Aku. Mateus 16:26 Apa gunane oleh donya iki kabeh, yen kelangan nyawane? Lan apa kang bakal diaturake minangka ijole nyawane? (Markus 8:36,37) Mateus 22:37 Paring wangsulane Gusti Yesus: "Sira tresnaa marang Pangeran Yehuwahira kalawan gumolonging atinira, lan gumolonging nyawanira, sarta gumolonging budinira. Mateus 26:38 Nuli ngandika marang sakabate katelu mau: "AtiKu sedhih banget, rasane kaya arep mati. Padha anaa ing kene, Aku rewangana melek." (Markus 14:34) Markus 12:30 Sira tresnaa marang Yehuwahira kalawan gumolonging atinira, lan kalawan gumolonging nyawanira, sarta kalawan gumolonging budinira apadene kalawan sakabehing kakuwatanira. Lukas 12:20 Ananging dhawuhe Gusti Yehuwah marang wong mau: Heh, wong kang tanpa budi, bengi iki uga nyawanira bakal kapundhut saka ing sira. Lan apa kang wis sira cawisake iku, kanggo apa bakale? Lukas 21:19 Manawa kowe padha tetep mantep, kowe bakal padha nampani uripmu." Yohanes 12:27 Saiki nyawaKu trenyuh. Lan Aku bakal matur apa? Dhuh, Rama, Paduka mugi ngluwari Kawula saking wekdal punika? Ora, awit iya iku prelune anggonKu teka ing wektu iki. Lelakoné Para Rasul 14:22 Ana ing kono rasul karone padha nyantosakake atine para siswa sarta paring piweling, supaya padha mantep ing pracaya apadene padha dipangandikani, yen anggon kita lumebu ing Kratoning Yehuwah iku, kalawan nglakoni sangsara akeh. Lelakoné Para Rasul 15:24 Kula sampun sami mireng, bilih wonten tiyang sawatawis panunggilan kula, ingkang sami damel kejoting panggalih saha damel kuwur panjenengan kalayan piwulangipun, mangka boten sami kula weling. 1 Korinta 15:45 Kaya kang tinulis, wiraose: "Manungsa wiwitan, Adam, iku dadi titah kang urip. Adam kang wekasan iku dadi sukma kang nguripake." 1 Tesalonika 5:23 Muga Gusti Yehuwah kang kagungan tentrem-rahayu iku nucekake kowe ing sasampurnane lan muga roh, jiwa lan badanmu
rineksa becik kalawan tanpa cacad, besuk rawuhe Gusti Yesus Kristus, Gusti kita. Ibrani 6:19 Dene pangarep-arep iku minangka jangkaring nyawa kita kang kukuh lan santosa, kang wis ditibakake tekan saburining gubah, Ibrani 10:39 Balik mungguh kita iki dudu panunggalane wong-wong kang mundur sarta nemahi karusakan, nanging kang padha pracaya lan kang kapitulungan nyawane. Yakobus 1:21 Mulane padha biraten sarupaning rereged sarta piala kang kaliwat akeh lan tampanana kanthi legawaning ati pangandika kang katandur ing atimu, kang bisa nylametake nyawamu. Yakobus 5:20 sumurupa, sapa kang mbalekake wong dosa saka lakune kang nasar, iku bakal ngentasake nyawane saka ing pati sarta nutupi dosa akeh. 1 Petrus 1:9 amarga kowe wis padha bisa ngranggeh gegayuhane pracayamu, yaiku karahayoning nyawamu. 1 Petrus 1:22 Sarehne kowe wus nucekake nyawamu sarana pambangun- turut marang kayekten, satemah padha bisa nindakake katresnan ing pasaduluran kang tanpa lamis, mulane padha mempenga anggonmu tresna-tinresnan kanthi gumolonging atimu. 1 Petrus 2:11 He, para kekasih, kowe kang kaya wong mondhok lan wong neneka, padha dakpituturi supaya padha ngedohana kapencuting daging kang padha perang nglawan nyawamu. 1 Petrus 4:19 Kang iku para kang nandhang sangsara marga saka karsaning Yehuwah, iku padha masrahna nyawane, kalawan tansah nglakoni kabecikan, marang kang nitahake kang setya tuhu. 2 Petrus 2:7,8 nanging Panjenengane ngentasake Lut, kang mursid, lan tansah pegel atine awit uripe wong-wong padha ora mreduli marang angger-angger lan mung ansah nuruti hawa-nepsune bae, 8-- jalaran wong mursid iku manggon ing satengahe wong-wong mau sarta ing sadina-dina sumurup lan krungu pratingkah-pratingkahe kang mblasar iku satemah atine kang mursid iku kaya kasiksa -- 9 dadi tetela, manawa Pangeran mirsa carane ngentasake wong mursid saka ing godha rencana sarta nyadhangake para wong duraka marang ing dina pangadilan bakal kasiksa, 3 Yohanes 1:2 Sadulurku kang kinasih, pandongaku muga-muga kowé padha becik ing sabarang prakara lan ginanjara bagas-kuwarasan, semono uga nyawamu. Pastor T. John Franklin Church of Salvation, Healing, and Deliverance COS-HAD.org